TLUXE พุ่งเกือบ 10% ลุ้นรายได้-กำไร H2/59 โตก้าวกระโดดรับไฮซีซั่น
TLUXE พุ่งเกือบ 10% ลุ้นผลการดำเนินงาน H2/59 โตก้าวกระโดดรับไฮซีซั่น ล่าสุด ณ เวลา 15.26 น. ราคาอยู่ที่ 6.45 บาท บวก 0.55 บาท หรือ 9.32% สูงสุดที่ 6.45 บาท ต่ำสุดที่ 6.05 บาท มูลค่าซื้อขายที่ 49.97 ล้านบาท 
7 พ.ย. 2559

ผู้สื่อข่าวรายงานว่า ราคาหุ้นบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ณ เวลา 15.26 น. ราคาอยู่ที่ 6.45 บาท บวก 0.55 บาท หรือ 9.32% สูงสุดที่ 6.45 บาท ต่ำสุดที่ 6.05 บาท มูลค่าซื้อขายที่ 49.97 ล้านบาท 

นายกิติพัฒน์ ชลวุฒิ ประธานเจ้าหน้าที่บริหาร TLUXE เปิดเผยถึงแนวโน้มผลการดำเนินงานของบริษัทในช่วงครึ่งหลังของปี 59 ว่าจะกลับมาฟื้นตัวได้อย่างต่อเนื่องจากช่วงครึ่งปีแรก เนื่องจากเป็นช่วงไฮซีซั่นของธุรกิจการเกษตร แนวโน้มยอดขายธุรกิจอาหารสัตว์ อย่างเช่น อาหารกุ้งและอาหารปลาเริ่มมีการเติบโตขึ้น หลังจากช่วงที่ผ่านมาผู้เลี้ยงสัตว์น้ำประสบปัญหาภัยแล้ง แต่เชื่อว่าหลังจากนี้ไปเมื่อเข้าสู่ช่วงหน้าฝน ผู้เลี้ยงสัตว์น้ำจะกลับมาเลี้ยงสัตว์ตามปกติ ประกอบกับในช่วงครึ่งปีหลังจะเริ่มมีรายได้จากธุรกิจพลังงานเข้ามา ซึ่งทำให้ผลการดำเนินงานทั้งรายได้และกำไรในครึ่งปีหลังดีกว่าครึ่งปีแรกปี 59 อย่างแน่นอน